Държавен вестник, бр. 103, 2024 г., стр. 13

БРОЙ  103	
Д Ъ Р Ж А В Е Н  В Е С Т Н И К 	
СТР.  13   
допускат взаимни влияния, несъвместими с 
изискванията на чл. 57.
Чл. 59. (1) Срокът на валидност на пос­
ледващата проверка на партида водомери, 
използвани за битова, търговска употреба и 
за употреба в леката промишленост, може 
да бъде удължен, ако са налице условията 
за прилагане на метода за статистически 
контрол и при проверка на извадка от пар­
тидата са постигнати критериите съгласно 
приложение № 2.
(2) Методът за статистически контрол може 
да бъде приложен, ако срокът на валидност 
на предходната проверка на водомерите не е 
изтекъл и са налице условията за групиране 
на водомерите в партида.
(3) Водомерите могат да бъдат групирани 
в партида, когато:
1. имат едни и същи: производител, тип 
или модификация или допълнение на типа, 
означени съгласно ЕС-сертификата за изслед­
ване на типа/проекта;
2. годината на производство на средствата 
за измерване не се различава с повече от 
една година;
3. имат едни и същи номинален разход и 
клас на точност;
4. се използват при еднакви предписани 
условия на функциониране и условия на зао­
бикалящата среда, включително водомерите 
да работят с вода с идентично или сравнимо 
качество;
5. датата на предходната проверка за 
всички средства за измерване се различава 
най-много с една година.
(4) При демонтажа и транспортирането 
на водомерите от извадката трябва да бъдат 
взети подходящи организационни и техни­
чески мерки, които да възпрепятстват всяка 
намеса, водеща до промяна на техните тех­
нически и метрологични характеристики. 
Независимо от големината на извадката, 
периодът на демонтаж и транспортиране 
трябва да е възможно най-кратък и общо да 
не надвишава един месец.
(5) Входът и изходът на водомерите от 
извадката трябва да се запечатат непосред­
ствено след демонтажа им.
Чл. 60. Водомерите могат да имат за­
щитни устройства, които да се запечатват 
чрез пломбиране така, че след пломбиране, 
преди и след правилно монтирания водомер, 
да не позволяват разглобяване или промяна 
на водомера или на неговото устройство за 
настройване без разрушаване на пломбите.
Чл. 61. Стойностите на разхода, при които 
се определя максималната допустима грешка 
на водомерите от одобрен тип, максималните 
допустими грешки и класът на точност са 
определени в приложение № 6.
Раздел VIII
Водомери за нечиста студена вода
Чл. 62. (1) Водомерите за нечиста студена 
вода са средства за измерване, предназначени 
за непрекъснато измерване, запаметяване и 
показване на обема на нечистата студена вода, 
преминал през тях при условия на измерване 
в напорни течения в затворени тръбопроводи.
(2) Водомерът се състои най-малко от из­
мервателен модул, калкулатор (в това число 
устройство за настройване и коригиращо 
устройство, при наличие) и показващо уст­
ройство, които могат да бъдат в различни 
корпуси.
(3) Нечиста студена вода е студена непре­
чистена природна вода или студена отпадъчна 
вода.
(4) Студена е водата с температура от 0 °С 
до 30 °С.
Чл. 63. Изискванията на този раздел се 
прилагат към водомери, които работят на 
механичен, електронен или електрически 
принцип за измерване на обема на нечиста 
студена вода. 
Чл. 64. (1) Характеристиките на разхода 
на водомерите се определят чрез следните 
стойности:
1. минимален разход, Q1 – най-ниската 
стойност на разхода, при която водомерът 
трябва да работи в рамките на максималната 
допустима грешка;
2. преходен разход, Q2 – стойност на разхода, 
намираща се между постоянния разход Q3 и 
минималния разход Q1, която разделя обхвата 
на разхода на две зони, „горна зона“ и „долна 
зона“, всяка от които се характеризира със 
собствена максимална допустима грешка;
3. постоянен разход, Q3 – най-голямата 
стойност на разходa в рамките на предписа­
ните условия на функциониране, при която 
водомерът е в състояние да работи по задо­
волителен начин в рамките на максималната 
допустима грешка;
4. разход на претоварване, Q4 – най-голяма­
та стойност на разхода, при която водомерът 
трябва да работи, за кратък период от време, в 
рамките на максималната допустима грешка, 
като запазва метрологичните си характеристи­
ки, след като бъдат възстановени предписаните 
условия на функциониране;
5. разход на превключване на комбиниран 
водомер, Qx:
а) разходът на превключване Qx1 възниква 
при намаляващ разход, когато налягането в 
комбинирания водомер внезапно се намали 
едновременно с прекъсване на потока през 
големия водомер и увеличение на потока през 
малкия водомер;
б) разходът на превключване Qx2 възниква 
при увеличаващ разход, когато налягането в 
комбинирания водомер внезапно се увеличи